GiliGold/VAD_KnessetCorpus huggingface dataset:
שמעון סולומון:
 אם תוכנית עבודה של חומש אומרת, אני בעוד חמש שנים מסיים, אלה הדברים שאני אעשה ואלה הן הפעולות שאני אעשה, מצוין, אז זה מה שיהיה, אבל אם אין את זה אנחנו צריכים לפקח תוך כדי תנועה
אבי דרוט:
לגמרי
אבי דרוט:
 יש, אבל מה שפה גורר זה הכסף
אבי דרוט:
 יש את הכסף, אפשר לבצע
אבי דרוט:
 כשאין כסף אז תוכנית עבודה מעניינת
אבי דרוט:
 כשיש כסף אז תוכנית עבודה היא קורית בגלל הכסף
שמעון סולומון:
יש פה נציג האוצר?
אבי דרוט:
נציג האוצר יצא ויש את הכסף
שמעון סולומון:
אני יודע שיש את הכסף
שמעון סולומון:
 אתה אומר, יש לי כסף, אני עובד
שמעון סולומון:
 בסוף המציאות היא שיש תוכנית עבודה, יש הבנה כמו הדיון הקודם
שמעון סולומון:
 הדברים לא קורים
שמעון סולומון:
 אם בעוד חמש שנים נגלה שלא קרה - - -
אבי דרוט:
זה לא דומה
אבי דרוט:
 זה אחזקה
אבי דרוט:
 יש כסף, יש תוכנית וזה עובד
אבי דרוט:
 אין פה חסמים של צה"ל, תרנים וכאלה
אבי דרוט:
 לא מעניין בכלל
אבי דרוט:
 אנחנו נכנסים לכביש ועושים אותו
אבי דרוט:
 זה קורה
אלי בוקובזה:
אני אמשיך
אלי בוקובזה:
 התוכנית היא ברמה קשורה
אלי בוקובזה:
 לצורך העניין, אנחנו נדע להגיד כשהתוכנית תסוכם לאן אנחנו מתכננים להיכנס בחומש הקרוב, וניתן יהיה גם למדוד את זה בסוף החומש, מה עשינו ומה לא עשינו מתוך הסיפור הזה, כשהכוונה כמובן וגם היכולת היא לבצע את זה
שמעון סולומון:
אנחנו נשמח אחת לאיזושהי תקופה מסוימת להבין איפה זה עומד, כי בסוף אנחנו לא רוצים להגיע לעוד ארבע שנים לגלות שהדברים האלה לא קרו
אבי דרוט:
אנחנו בהחלט נשמח לתת סטטוס חד-שנתי כשאנחנו עושים את הסטטוס שלנו
שמעון סולומון:
מעולה
גלעד ארדן:
אני גלעד מחטיבת הפיתוח בנתיבי ישראל
גלעד ארדן:
 מבחינתנו יש הרבה פרויקטי פיתוח במרחב בכל שלבי הביצוע
גלעד ארדן:
 עוקף חווארה בהיקף של 330 מיליון שצפוי במרץ 2024, עוקף אל-ערוב בקטע לב יהודה, אזור גוש עציון, דיברו עליו מקודם, בתקציב של 250 מיליון שקל שצפוי להיפתח בחודש הבא
קריאה:
הוא נפתח כבר
גלעד ארדן:
הקטע העיקרי שלו נפתח, אתה צודק, אבל העבודות יסתיימו בחודש הבא
שמעון סולומון:
נסעתי בו ביום שישי
קריאה:
לא גזרו את הסרט
גלעד ארדן:
אני יכול להבטיח לך שגזרו את הסרט
שמעון סולומון:
גזרו עוד לפני כן
גלעד ארדן:
יש לנו גם פרויקט נת"צ באזור 446, מעבר חשמונאים, גם כן בהיקף של 250 מיליון שקל שייפתח אנחנו מקווים בתחילת 2026
גלעד ארדן:
 פרויקטים בתכנון על כביש 60 – צומת המשטרה הבריטית עד שער בנימין זה 18 ק"מ של כביש, כמעט מיליארד שקל
גלעד ארדן:
 אנחנו נוציא אותו למכרז, אנחנו מקווים בסוף שנה
גלעד ארדן:
 כביש 60, מה שמתכתב עם לב יהודה שדיברתי עליו קודם, מאל ערוב עד בני נעים, גם כן פרויקט גדול של 14 ק"מ, כ-600 מיליון שקל
גלעד ארדן:
 אנחנו מקווים שייצא למכרז בסוף שנה
גלעד ארדן:
 כביש 375 מחולק לשני מקטעים, מקטע מזרחי שייצא למכרז בסוף שנה ב-230 מיליון שקל, מקטע מערבי בתחילת 2024, 300 מיליון שקל, גם כן כביש ארוך, 8 ק"מ
גלעד ארדן:
 יש את עוקף אל פונדוק שנמצא בייזום, 200 מיליון שקל לאורך 3 ק"מ
גלעד ארדן:
 עוקף א-לובן באומדן של 120 מיליון שקל שאנחנו נוציא אותו לביצוע לקראת אמצא 2024, ופרויקטים סטטוטוריים שיעברו איזשהו מחסנית לפרויקטי הפיתוח
גלעד ארדן:
 המשתלות בכביש 55 שייצא לביצוע בתחילת 2024, כביש 55 מקרני שומרון עד קדומים שיש לו דיון להפקדה השבוע, ולאחר מכן אנחנו נדע להגיש בקשה תקציבית ולהתחיל תכנון מפורט
גלעד ארדן:
 כביש 55 בקטע משתלות-צומת אלפי מנשה, גם כן קידום סטטוטורי שאנחנו מחכים להחלטה להפקדה שלו
גלעד ארדן:
 כביש 465, עוקף בית אריה ורנתיס, גם כן תוכניות שמקודמות ואנחנו מחכים לתיאומים והשלמות מול המינהל האזרחי
גלעד ארדן:
 כביש 60 בקטע של מיתר ותפוח, גם כן עניין של החלטה של יועץ משפטי, החלטה של המינהל האזרחי, וצומת פצאל וצומת תפוח שהתחלנו אותו רק ממש תכנון ראשוני ואנחנו מחכים לאיזושהי ברכת דרך לתכנון סטטוטורי
עוזאל ותיק:
כביש עוקף פונדוק לא מחכה לכביש 55, נכון?
גלעד ארדן:
לא
עוזאל ותיק:
מה לוחות הזמנים שם, ברשותך?
גלעד ארדן:
הוא אמור לצאת בסוף השנה הבאה לביצוע
עוזאל ותיק:
2024?
גלעד ארדן:
כן
שמעון סולומון:
מי אתה?
אלעד מצוינים:
אלעד מצוינים, מנכ"ל קרן אריאל לפיתוח
אלעד מצוינים:
 קיבלנו כל כך הרבה הבטחות מנת"י על נת"צ בכביש 5
אלעד מצוינים:
 מכל הרשימה המכובדת הזו לא הוזכרה מילה אחת על כביש 5 ועל הנת"צ שם
אלעד מצוינים:
 שום דבר
אלעד מצוינים:
צריך לומר, כביש 5, הכביש של השומרון בתעבורה של עשרות אלפי אנשים ביום
שמעון סולומון:
שהוא כרגע לא מכיל אפילו את כל מה שנוסע בו
אלעד מצוינים:
בדיוק
אבי דרוט:
יש סעיף אחר בסיכום התקציבי שמדבר על מתע"נים, על הסעת המונים, וכביש 5 מתוקצב דרך שם
אבי דרוט:
 יש לו עוד דרך ארוכה אבל מה שדיברו פה - - -
אלעד מצוינים:
אתה מרים לי להנחתה עם הסעת המונים כי לא אמרתי מילה אחת על הרכבת והרכבת הקלה
אלעד מצוינים:
 רק דיברתם על נת"צים ובסעיפים האלה
אבי דרוט:
נת"צים זה הסעת המונים, מה לעשות
אלעד מצוינים:
הסעת המונים זה פשוט לא לנתיבי ישראל, על רכבת קלה שדובר שם
אלעד מצוינים:
 אני מדבר רק על הנת"צ
אבי דרוט:
הקביעה מה יהיה כלי הרכב שייסע על הנת"צ זה סיפור אחר
אבי דרוט:
 אני כרגע מדבר על באיזה מסלול נכנס החלק של כביש 5, ההרחבה כדי שייסע עליו משהו, וזה נמצא בתוך תוכנית המתע"נים והוא כן מקודם, אמנם סטטוטורית, אמנם יש עוד זמן אבל כן זה נמצא בתוך המחסנית שלנו ביחד עם חדרה, נתניה, ביחד עם אשדוד
אלעד מצוינים:
אני רק מבקש ברשותך היושב-ראש התייחסות של הוועדה לנושא הזה
אלעד מצוינים:
 מכל הכבישים שדיברנו עליהם, כביש 5, צריך להסביר את החשיבות שלו
שמעון סולומון:
 אנחנו דיברנו על זה בפעם הקודמת, על הסיפור של העומסים המאוד גדולים ואנחנו מבינים שזה יוצר בעיות
אבי דרוט:
העומסים לא נובעים מהכביש, העומסים נובעים מהמחסום
אבי דרוט:
 אני נוסע עליו יום-יום ורק מהמחסום, לא על הכביש
שמעון סולומון:
שגם זו עוד סוגיה
שמעון סולומון:
      משרד הביטחון
אדם אבידן:
מינהל אזרחי
אדם אבידן:
 השאלה באיזה הקשר?
שמעון סולומון:
אנחנו מדברים כרגע על תשתיות
שמעון סולומון:
 אנחנו מדברים כרגע על הכבישים
שמעון סולומון:
 יש לכם משהו להגיד בנושא הזה? יש איזושהי מגבלה?
אדם אבידן:
בגדול, כביש שמתוקצב ומתוכנן, המינהל האזרחי בהקשר הזה הוא גורם שהוא מבצע את התהליכים הסטטוטוריים ואת הביורוקרטיה הנדרשת של הפקעה, ככה שאנחנו בהקשר הזה יותר מאפשרים את קידום הפרויקטים
אדם אבידן:
      ביחס לכבישים שצוין שהם מתוקצבים כבר, אז כולם רצים בשלבים כאלה ואחרים של הליכים סטטוטוריים, בין אם זה דיונים להפקדה או לתוקף או היתרי בנייה או הפקעות, אז בהקשר הזה אנחנו מיושרים עם מה שהוצג
אבי דרוט:
המינהל האזרחי הולך איתנו יד ביד
אבי דרוט:
 חלק מתוכנית האב שלנו נבנתה בעזרת ישראל אפריאט
אבי דרוט:
 אנחנו מיושרים לגמרי על מה אפשרי ומה לא
אבי דרוט:
 המינהל האזרחי הוא לא רק עמוק בפנים אלא הוא התשתית של מה שאנחנו בונים
שמעון סולומון:
אין איזשהו פער שנוצר בין המינהל לבין משרד התחבורה?
אבי דרוט:
לשמחתנו לא
שמעון סולומון:
רלב"ד, רוצים עוד משהו?
טופז פלד שטיינברג:
אני רק רוצה להוסיף שמעבר לתשתיות יש עוד מיליון שקלים שמושקעים בהסברה בעברית וערבית ובחינוך בעיקר לנושא של נהגים צעירים
טופז פלד שטיינברג:
 ביחד עם המינהלת והרלב"ד עובדים על הנושא הזה
מרב רפאלי:
נראה לי נוסיף התייחסות נוספת לנושא של האכיפה
שמעון סולומון:
תציגי את עצמך
מרב רפאלי:
מרב רפאלי, הרשות הלאומית לבטיחות בדרכים, רלב"ד
מרב רפאלי:
 אנחנו פה משלימות אחת את השנייה אבל יש פה סוגיה שאני יודעת שנדונה פה
מרב רפאלי:
 היו פה שני דיונים קודמים שלא השתתפתי בהם, אבל נדון פה הנושא של האכיפה, ובבטיחות בדרכים הוא קריטי
מרב רפאלי:
 המאבק בתאונות דרכים, אם אנחנו מסתכלים פרופר מהכיוון של בטיחות דרכים, אין סיכוי למאבק בתאונות דרכים בלי אכיפה
מרב רפאלי:
 הסוגיה הזאת חייבת לבוא גם פה
מרב רפאלי:
 אנחנו רואים שגם על כבישים בכלל בארץ שהתשתיות בהם הן טובות וסלחניות וכו', עדיין הם מרובי תאונות
מרב רפאלי:
 בטח גם ביהודה ושומרון אנחנו רואים כביש 1 לכיוון מעלה אדומים שהוא מרובה בתאונות והתשתית שם היא תשתית טובה שלא נדרש שם טיפול משמעותי בתשתית ויש הרבה מאוד תאונות, אז צריך לשים את זה על השולחן
מרב רפאלי:
 צריך לדרוש אכיפה מוגברת, בטח בכבישים של יהודה ושומרון, ואי אפשר להשאיר את הסוגיה הזאת מחוץ לדיון כשמדברים על תאונות
שמעון סולומון:
נכון, זה עלה בפעם הקודמת
שמעון סולומון:
 יש אכיפה לא שוויונית ביו"ש
שמעון סולומון:
 מצד אחד אפשר לאכוף ואפשר למנוע על ידי אכיפה ולהרתיע
שמעון סולומון:
 מצד שני אם כמות המשתמשים בכביש הם פלסטינים ויש לנו 400,000 דוחות שלא מומשו, אז אנחנו בבעיה
מרב רפאלי:
נכון, אבל לנוכחות המשטרתית יש הרבה מאוד הרתעה ומשקל גם אם בסוף יש את הבעייתיות של הקנסות
מרב רפאלי:
 אנחנו מכירים את זה
מרב רפאלי:
 זה סוגיה שאני יודעת שהיא בטיפול כרגע
מרב רפאלי:
 אני לא יודעת כמה יצליחו להעמיק בה עד הסוף, אבל הנוכחות המשטרתית היא גם דבר חשוב מאוד
שמעון סולומון:
 עוד דוברים או מישהו שפספסתי?
אלעד מצוינים:
כן, ברשותך היושב-ראש
אלעד מצוינים:
 הרמת לי להנחתה ממש עם העניין של מעבר חוצה שומרון, של המחסום
אלעד מצוינים:
 קודם כל תודה רבה אדוני היושב-ראש
אלעד מצוינים:
 הפקקים זה מכת מדינה, לא צריך לספר על זה, אנחנו יודעים, אבל תושבים ביהודה ושומרון, באריאל, לפני שהם זוכים להגיע לפקקים של גוש דן יש להם פקק בוטיק שלהם וזה מעבר שומרון
אלעד מצוינים:
 אני שמח שסביב השולחן הזה יושבים נציגים גם של האוצר, גם של משרד התחבורה
שמעון סולומון:
גם בגוש עציון זה אותו דבר
אלעד מצוינים:
מעבר שומרון הוא שונה קודם כל בנפח התנועה וגם בהתנהלות עצמה מכמה טעמים
אלעד מצוינים:
 במעבר שומרון יש תוכניות קיימות להרחבה תשתית של נתיבים נוספים, גם בהקשר של נתיב נוסף וגם של פתרונות טכנולוגיים
אלעד מצוינים:
      אני נפגשתי עם משרד הביטחון
אלעד מצוינים:
 למשרד הביטחון יש את הפתרונות הטכנולוגיים לאפשר מעבר מהיר לתושבי קבע, וחוץ מזה מעברים נוספים כדי שיהיו עוד עמדות בידוק
אלעד מצוינים:
 זה בטווח הבינוני-ארוך למרות
אלעד מצוינים:
 תוכניות מפורטות קיימות, צריך פשוט להוציא אותן לפועל ולמצוא את התקציב הנכון
אלעד מצוינים:
 בשביל זה טוב שיש כאן אנשי אוצר
אלעד מצוינים:
     בטווח המיידי לתגבר בכוח אדם
אלעד מצוינים:
 אנחנו יודעים כשהמעברים רוצים להעביר את התנועה מהר, הם יודעים לעשות את זה טוב מאוד ולא על חשבון ביטחון
אלעד מצוינים:
 מפעילים עוד בודקים, עוד מאבטחים, לפני השורות בתשתית הקיימת, ומריצים את התנועה
אלעד מצוינים:
 צריך לשלם משכורות
אלעד מצוינים:
 זה כסף
אלעד מצוינים:
 צריך להכניס את היד לכיס
אלעד מצוינים:
 אפשר לעשות את זה בטווח הקצר ביותר
אלעד מצוינים:
     מעבר שומרון הוא שונה מהשאר, כי עם כל הכבוד לעמיתנו, לחברים שלנו במעבר חשמונאים ומעברים נוספים עם כל מיני היבטים טופוגרפיים מורכבים
אלעד מצוינים:
 במעבר שומרון הפתרון הוא קיים, הוא מתוכנן וצריך פשוט להוציא אותו לפועל
אלעד מצוינים:
 זה כל הסיפור
שמעון סולומון:
אתה אומר שזה נמצא בעבודה, זה נמצא בציר עבודה אחר
אלעד מצוינים:
רשות המעברים שייכת למשרד הביטחון
אלעד מצוינים:
 נת"י, אני יודע, מתמודדים עם הסיפור הזה של הפקקים בכביש הזה כי רשות המעברים היא זו שבסמכותה קודם כל לקבוע מי עובר, לתקצב את המשכורות של העובדים שם, להחליט מה היקף המשמרות, מה הנפח
אלעד מצוינים:
 גם הפיתוח עצמו, משרד התחבורה יחד עם התכנון, עם משרד הביטחון על הנושא התשתיתי
אלעד מצוינים:
     יש עוד משהו שהוא אך ורק חונה אצל רשות המיסים והאוצר
אלעד מצוינים:
 מעבר שומרון במיוחד משמש גם כאילו מעבר גבול
אלעד מצוינים:
 כשאני יוצא מאריאל לתל אביב אני כאילו עברתי למדינה אחרת
אלעד מצוינים:
 מדברים כאן בחדר הזה ובבית הזה על החלת ריבונות, על החלת החוק הישראלי, אבל בוא נתחיל קודם כל מלא להתייחס אלינו כתושבים מחו"ל, כאילו אני עובר בנתב"ג
אלעד מצוינים:
 חוץ מזה שבודקים, ואני לא מזלזל בזה בכלל, שלא מבריחים נשק, מטעני צינור ודברים כאלה, גם בודקים שלא מבריחים ביצים ושלכל משאית שמובילה ריהוט, יש לה תעודת משלוח וכל מיני דברים כאלה, וכמובן שגם זה מעלה משמעותית את העומס על המחסומים האלה, מה שלא קורה, אגב, במחסומים אחרים
אלעד מצוינים:
 מה שצה"ל לא עושה, רשות המעברים עושה ביתר שאת על כביש 5
אלעד מצוינים:
 זה לא גזירת גורל, זה לא חוק טבע
אלעד מצוינים:
 הפתרון הזה הוא קיים ופשוט צריך להוציא אותו לפועל, זה הכול
אלעד מצוינים:
 תודה רבה
שמעון סולומון:
 יוני
יהונתן דנינו:
בהמשך לדברים שאבי רואה אמר קודם על פיקוד מרכז כריבון בשטח, אני חושב שכל הסוגיות שעלו כאן, לא ניתן לקיים דיון בלי נציגי פיקוד מרכז
יהונתן דנינו:
 מינהל אזרחי זה לא פיקוד מרכז
יהונתן דנינו:
 בהקשר הזה זה נוגע לסוגיות פיתוח הכבישים, זה נוגע לסוגיית המעברים, זה נוגע גם לסוגיית האכיפה וגם לסוגיית הסלולר
יהונתן דנינו:
 זה של נציגי משרד הביטחון במובן המקצועי של משרד הביטחון, לא של מינהלת ההתיישבות שאנחנו נמצאים בה כרגע
יהונתן דנינו:
 תודה
שמעון סולומון:
אוקיי, טוב, אני אנסה עכשיו באמת לסכם את שני הדיונים האלה שעשינו
שמעון סולומון:
 חלק מהאנשים לא נמצאים כאן, נאלצו לצאת
שמעון סולומון:
 אנחנו נסכם את הכול ונעביר להם גם את הפרוטוקול כדי שבאמת הדברים האלה יהיו בסיס טוב לשלב הבא שלנו כדי שבאמת נוכל לעקוב כדי שבסוף נצליח לתת מענה גם לסוגיה הסלולרית וגם לסוגיית התשתיות
שמעון סולומון:
      לגבי משרד המשפטים, אנחנו מבינים שהסיפור של צו העיצומים הוא נקודה חשובה מאוד
שמעון סולומון:
 אני אשמח לדעת היכן עומד צו העיצומים, מה התאריך שנקבל את הצו מוכן? אני לא ראיתי שיש איזושהי מניעה, ואם אין מניעה אז מתי הוא יהיה מוכן?      לגבי גורמי הצבא, היכן עומד השימוש בתרנים הצבאיים לרשתות הסלולר? מה המניעה שלהם? אני מבין שבחלקם אין מניעה אבל מצד שני יש מקומות שיש איזשהו דיסוננס, אז להבין איזה מניעה יש והאם צה"ל משתמש בכל התרנים? איפה שלא, מה הבעיה? האם הבעיה הנדסית או הבעיה היא בעיה ביטחונית כזו או אחרת? גם על זה אני מבקש לקבל תשובות
שמעון סולומון:
     לגבי קמ"ט תקשורת שלא נמצא איתנו ואנחנו בקשר צמוד איתו, מתי נקבל מפה של קליטה סלולרית? דיברנו על זה גם קודם לכן
שמעון סולומון:
 לא קיבלנו כאן
שמעון סולומון:
 יכול להיות שיש לו את זה ולא הגיש לנו, אז אני מבקש לקבל, וגם מה אחוז הקליטה העדכני? הוא דיבר על 75%
שמעון סולומון:
 ביחס לכל הארץ זה 90%, אז מהו העדכני? אני מבין מכאן שהסוגיה של הקליטה היא מאוד משמעותית גם בהיבט הרגיל, האזרחי אבל גם בהיבט הביטחוני, כך שהציפייה שלנו היא להגיע ליותר מ-90% ולא להישאר על 90% כמו בשאר הארץ
שמעון סולומון:
      משרד התקשורת לא נמצאים כאן, אז אנחנו נעביר להם בצורה מסודרת
שמעון סולומון:
 נרצה לדעת גם על מעבר תדרים מתחום ה-700, איפה זה עומד? העבודה עם החברות האחרות מעבר לשתיים הקיימות
שמעון סולומון:
 היכן עומד כיווני האנטנות? אני מבין שגם זה סוגיה שנידונה כדי שתהיה באמת התאמה לכלל החברות, לא רק לשתי החברות האלה, ולראות את הדוח של קרן העידוד כדי לתמרץ את החברות האחרות
שמעון סולומון:
 אני מבין מצד אחד שלא בטוח שצריך את זה כי אפשר להפעיל את העיצומים
שמעון סולומון:
 מצד שני אם ניתן את התמריץ הזה, יכול להיות שזה יקל ולהגיע לזה בדרך הקלה ולא בדרך הקשה
שמעון סולומון:
     משרד האוצר, אני מבקש את עמדת אגף התקציבים בנוגע לשיקולים ביטחוניים והצורך בעידוד כספי
שמעון סולומון:
 אם יש צורך כזה, איך עושים את זה? אם אין צורך כזה, איך מבצעים את הסיפור הזה בצורה טובה יותר?      משרד התחבורה, לקבל את תוכנית החומש בצורה מסודרת עם תקצוב
שמעון סולומון:
 אני יודע שיש את זה, ראיתי את חלקה, אבל לראות שהדבר הזה אכן הוא סופי ואז נוכל לעקוב אחרי כל שאר הדברים
שמעון סולומון:
 אני מבקש לקבוע כאן יחד אתכם איזשהו סטטוס שנתי כמו שאתה הצעת קודם לכן
שמעון סולומון:
 בואו נראה איך אנחנו מתקדמים, לא להגיע לסוף החמש שנים ולגלות שהיה חסר משהו, גם כדי לעזור לכם לבצע אבל גם כדי לפקח ולבקר
שמעון סולומון:
      נושא המקטעים האדומים, דיברנו על 15 מקטעים כאלה
שמעון סולומון:
 זה לא סופי, אני מבין
שמעון סולומון:
 מתוכם אני מבין שתשעה בעבודה
שמעון סולומון:
 איפה עומדים אותם תשעה האלה? דיברתם על תשעה
שמעון סולומון:
 אני מבין שזה עודכן, תשעה
שמעון סולומון:
 רלב"ד, דיברתי אתכם גם קודם לכן
שמעון סולומון:
 אם ה-15 מקטעים האלה הם סופיים, אם זה מה שאנחנו יודעים, מצוין, אבל אם יש מקטעים נוספים שהם בסנכרון הזה שדיברנו עליו, דיברנו על איזשהו סנכרון שצריך להיות בכל הנוגעים בדבר
שמעון סולומון:
 אם יש איזשהו פער בדבר הזה, אנחנו רוצים להניח את זה עכשיו
שמעון סולומון:
 אם יש מעבר לאותם 15 מקטעים, נניח את זה עכשיו כדי שזה יהיה בסיס לפיקוח ובקרה לביצוע של העניין הזה
שמעון סולומון:
     נתיבי ישראל, אני מבין גם ממשרד האוצר וגם מהנוגעים בדבר שהנושא הכלכלי הוא לא גורם מעכב כרגע
שמעון סולומון:
 אני לא אפרט כרגע את הסכומים שפירטתם קודם לכן
שמעון סולומון:
 אם הוא לא גורם מעכב, אז בואו נראה איך אנחנו עם זה רצים קדימה, ואם יש איזושהי בעיה, אני יודע להגיד שיש תקשורת טובה עם משרד האוצר
שמעון סולומון:
 בואו ננצל את ההזדמנות שיש לנו כאן, שבה באמת יש שר במשרד הביטחון שהוא גם שר האוצר, שיכול לאפשר בדברים האלה להגיע למקום טוב יותר
שמעון סולומון:
      עד כאן הדברים שלי
שמעון סולומון:
 אם ישנן שאלות או הבהרות, אני אשמח לשמוע
טופז פלד שטיינברג:
הבהרה אחת קטנה
טופז פלד שטיינברג:
 מוקדי סיכון זה משהו שיכול להיות בשנה הבאה, כלומר זה בהתאם לנתונים - - -
שמעון סולומון:
ברור לי לחלוטין
שמעון סולומון:
 אני רק אומר, אם כרגע נקודת המוצא היא בדוקה סופית, זה 15, סגרנו
שמעון סולומון:
 אם לא, בוא נתקן את זה עכשיו כדי שזה יהיה בסיס טוב לתוכנית העבודה
קריאה:
הוזכר משרד התקשורת לגבי תוכנית אב לתקשורת ביהודה ושומרון
קריאה:
 זה יהיה בסיס להרבה דברים טובים
שמעון סולומון:
אני מסכים
שמעון סולומון:
 באמת כאן גם נבקש משרד התקשורת איזושהי תוכנית אב מסודרת לתקשורת בכל יהודה ושומרון
שמעון סולומון:
 זה יאפשר לכל הגורמים בעניין באמת לתת מענה טוב יותר ולדעת איפה החורים כדי שנוכל לטפל בהם
בועז ביסמוט:
שלום לכולם
בועז ביסמוט:
 אנחנו כאן, היום, בישיבה של ועדת החוץ והביטחון
בועז ביסמוט:
 הנושא הוא הצעת חוק שירות לאומי-אזרחי (תיקון מס' 5), התשפ"ג–2023
בועז ביסמוט:
 אנחנו כאן בהכנה לקריאה שנייה ושלישית
בועז ביסמוט:
 יציג לנו את הצעת החוק מר ראובן פינסקי, מנכ"ל הרשות לשירות הלאומי-אזרחי
בועז ביסמוט:
 בבקשה, זכות הדיבור שלך
ראובן פינסקי:
בוקר טוב, אדוני
ראובן פינסקי:
 תודה
ראובן פינסקי:
 בשירות האזרחי, באופן כללי, יש היום למעלה מ-18,000 משרתות ומשרתים, מכל העדות ומכל חלקי הארץ
ראובן פינסקי:
 רוב מוחלט של השירות מוסדר בחוק שירות אזרחי, שמסדיר שכל מי שיש לו פטור, או לא נקרא לגיוס – יכול לשרת
ראובן פינסקי:
 אנחנו מדברים היום על הגברים החרדים, שחוק שירות לאומי-אזרחי 2014 נוגע אליהם
ראובן פינסקי:
     בשנים האחרונות אנחנו התחלנו מסלולים מאוד משמעותיים של שירות מוטה תעסוקה, בתוך הגופים הביטחוניים, בתוך משרדי הממשלה ועוד
ראובן פינסקי:
 אנחנו רואים היענות, ברוך השם
ראובן פינסקי:
 למרות שהרבה אנשים מחכים, יושבים על הגדר, כדי לראות מה יקרה עם חוק הגיוס הגדול – אנחנו רואים היענות גדלה והולכת למסלולים שלנו לשירות האזרחי
ראובן פינסקי:
      משפקע חוק הגיוס – פקעה היכולת שלנו גם לצרף גברים חרדים לשירות האזרחי
ראובן פינסקי:
 לאחר שיח, גם עם צה"ל וגם עם משרד הביטחון, השרה שלנו; הממשלה, בעצם, מביאה לפה את הצעת החוק, שאומרת: אנחנו משמרים את המצב הקיים; מה שהיה עכשיו – הוא מה שיהיה
ראובן פינסקי:
      התיקונים הנדרשים, בעצם, זה שער כניסה אלינו; כי אם אין את חוק הגיוס – אי אפשר להפנות אלינו משרתים, ושער יציאה; שמי ששירת אצלנו, שנתיים או שלוש, לפי המסלולים שנקבעו בחוק – יקבל גם את הפטור ביציאה, וזהו גם שער היציאה
ראובן פינסקי:
     חשוב לומר: אין לנו שום כוונה לשנות אף דבר בשלב הזה
ראובן פינסקי:
 כשיהיה הדיון הרחוק, הגדול – נדון על דברים
ראובן פינסקי:
 היינו פה, בוועדה, בסדרה של דיונים
ראובן פינסקי:
 יש עוד דברים שאנחנו בהחלט רוצים לשנות
ראובן פינסקי:
 לא עכשיו; עכשיו – המטרה היא פשוט לשמר את המצב הקיים, ולכן כל אחד שירצה – אנחנו עדיין נקבל את האישור של צה"ל כדי שהוא יוכל לבוא אלינו; לא נשנה את הסטטוס קוו בענייני עריקים, שפתאום יוכלו לבוא וכו'; אנחנו נתבסס על הדבר הקיים
ראובן פינסקי:
 פשוט במקום הפניה – יגיעו אלינו ואנחנו נקבל אישור מצה"ל
ראובן פינסקי:
     בעצם, עשינו את ההתאמות הנדרשות בחקיקה בשביל שנוכל להמשיך את המצב הקיים, ולא נגענו בסוגיות הליבה, שהן גיל הגיוס, ועוד סוגיות בהקשר הזה
ראובן פינסקי:
 אני מבקש מיואב ארבל, היועץ המשפטי שלנו, להמשיך את הדברים, אם זה בסדר
בועז ביסמוט:
בבקשה
בועז ביסמוט:
 למעשה, אם הבנתי נכון, אתה לא משנה פה סדרי עולם; אתה מאפשר התנהלות - - -
ראובן פינסקי:
מאפשר המשך מצב קיים, שהיה עד עכשיו
ראובן פינסקי:
 שינוי סדרי עולם – נבוא בחוק הגיוס, ועוד יהיו פה דיונים מעניינים וקולניים, כנראה
בועז ביסמוט:
אתה אופטימי
עידו בן יצחק:
ריאלי, גם, במקרה הזה
יואב ארבל:
בוקר טוב
יואב ארבל:
 אני אוסיף כמה מילים, רק כדי להפנות את תשומת הלב של הוועדה: סעיף 36(א) לחוק הנוכחי קובע שהחוק יפקע ב-30 ליוני – שזה לפני כשבועיים, משהו כזה – וסעיף קטן (ב) של הסעיף הזה קובע שמי שנמצא בתוך השירות כשהחוק פוקע – יכול להמשיך
יואב ארבל:
 לכן, בעצם, כל החבר'ה שנמצאים בתוך השירות היום – יכולים להמשיך
יואב ארבל:
      מה שאנחנו מבקשים לעשות פה היום זה לאפשר המשך קליטה של משרתים חדשים לתוך המסלול
יואב ארבל:
 זו הבקשה שלנו בתוך החוק הזה, והיא תחומה לשנה
יואב ארבל:
 זאת אומרת, אנחנו דוחים את הפקיעה של החוק בשנה, עד ה-30 ביוני 2024
יואב ארבל:
 כמו שאמר המנכ"ל – אנחנו מבקשים לשמר מצב קיים, ולא מעבר לזה, לעוד שנה, מתוך תקווה שלפי החלטה 682 של הממשלה, שהתקבלה לפני כשבועיים – עד אז יהיה מתווה חדש, שיסדיר את כל העניין של הגיוס של בני הישיבות, ובתוך זה גם את המסלול שלנו, עם כל החידושים
בועז ביסמוט:
התוספת של הזמן היא חשובה
בועז ביסמוט:
 זה תחום בזמן; שנה
בועז ביסמוט:
 הדברים ברורים
בועז ביסמוט:
 אני בטוח שחברי הכנסת הרבים שנמצאים כאן יאפשרו לאורחים פה לדבר, ואפילו בהרחבה
בועז ביסמוט:
 זכות הדיבור שלכם
בועז ביסמוט:
 מי מעוניין לדבר כעת? משרד הביטחון?
רותם קס:
שלום, עו"ד רותם קס
רותם קס:
 ההצעה מתואמת עם משרד הביטחון לחלוטין – גם עם צה"ל – בהיבטים המקצועיים
בועז ביסמוט:
מצוין
בועז ביסמוט:
 אז בינתיים אני לא רואה שום בעיה
בועז ביסמוט:
 אין למישהו פה סייגים? מחלוקת? מישהו לא מסכים?
ליאור רוזנשטרך:
ליאור, היועצת המשפטית לחתומכ"א בצה"ל
ליאור רוזנשטרך:
 בהמשך לדברים שנאמרו כאן, חשוב לי לחדד ולומר שהתנאים להפניה הם זהים לתנאים שקבועים היום בחוק הגיוס שפקע
ליאור רוזנשטרך:
 כלומר, הכוונה היא לאוכלוסייה של אנשים שהיו בדחיית השירות באופן רציף, לפי הפרק שפקע; שמלאו להם 21 שנים – גם אם זה קרה אחרי פקיעת החוק; וכמובן שלבקשתם, ובאישור פוקד – יוכלו להיות מופנים לשירות לאומי אזרחי
ליאור רוזנשטרך:
 זו הכוונה
בועז ביסמוט:
מאה אחוז
בועז ביסמוט:
 תודה רבה
בועז ביסמוט:
 זכות הדיבור לעו"ד עידו בן יצחק, סגן היועצת המשפטית לוועדה
עידו בן יצחק:
רק שאלה לראובן: כיום, כמה תלמידי ישיבות משרתים בשירות לאומי-אזרחי? ואם תוכל גם להתייחס – אמרת שיש מסלולים חדשים, וכיוצא בזאת; באילו סוגים של מקומות הם נמצאים, בעיקר? כי אני יודע שבעבר הייתה יותר הפנייה למקומות מסוג מסוים
ראובן פינסקי:
היום אנחנו עומדים על כ-1,306 מתנדבים
ראובן פינסקי:
 על פי ה-CRM שלנו – כולנו יודעים שמספרים, בהקשרים האלה, הם קודש הקודשים; זה מה שנמצא
ראובן פינסקי:
 מתוך זה, במסלול הביטחוני יש לנו כ-283; זה נמצא בגידול מתמיד, ברוך השם, ואנחנו גם מפנים לשם הרבה מאוד מהמשאבים
ראובן פינסקי:
 יחד עם האוצר – קיבענו גם לא לעלות בחברתי המפוצל, במספרים הקיימים, אלא לנסות ולהגיע כמה שיותר לביטחוני
ראובן פינסקי:
     	יש לנו עוד כ-193 שהופנו על ידי צה"ל
ראובן פינסקי:
 יושב ראש הוועדה אמר שאני אופטימי, אז ככזה, ברגע שהגיע משבר – עשינו קמפיין מאוד משמעותי: "הזדמנות אחרונה לקבל הפנייה מצה"ל לפני שהחוק פוקע"
ראובן פינסקי:
 הצלחנו להביא בשערי הבקו"ם, בחודשיים, כמעט 300 חבר'ה
ראובן פינסקי:
 לצערי – זה מספר גדול אצלנו; היינו רוצים שזה ייחשב מספר מאוד קטן, אבל אם בשנה אנחנו מגייסים קצת יותר מ-400, אז 300 בחודשיים זה משמעותי
ראובן פינסקי:
     	בתוך הסיפור הזה, "מסלולי הפרמיום" – נקרא לזה כך – זו תכנית מעלות שלנו
ראובן פינסקי:
 החבר'ה באים אלינו למכינה, קודם כל, ומקבלים אנגלית, מתמטיקה ויישומי מחשב
ראובן פינסקי:
 אחרי זה הם מצטרפים לשירות ומקבלים הכשרה מקצועית – מנהלי רשתות; פיתוח תוכנה; QA ; עכשיו הכנסנו גם חוקרים כלכליים ויועצי בטיחות באש
ראובן פינסקי:
 בעצם, אלה תפקידים מאוד משמעותיים בשירות הביטחוני, ואז הם משרתים את כל השירות שלהם בתפקיד שאליו הם הוכשרו
ראובן פינסקי:
      	יש לנו כ-130 חבר'ה שמשרתים במסלול הזה; זהו מסלול יחסית חדש מאוד
ראובן פינסקי:
 כל המחזור הראשון, שכבר השתחרר, התקבל לשוק העבודה בשכר ממוצע, פחות או יותר, של 17,000 ₪
עידו בן יצחק:
מה זה: "מסלול חדש"? מאיזו שנה?
ראובן פינסקי:
הכנסנו אותו לפני קצת פחות משלוש שנים
ראובן פינסקי:
 אני נכנסתי לתפקידי לפני ארבע וחצי שנים
ראובן פינסקי:
 אחד הדברים שעשינו היה לייצר אסטרטגיה מאוד מותאמת לכל אחת מהאוכלוסיות – חוץ משוויון בנטל; כל מי שמשרת אצלי נושא בשוויון בנטל
ראובן פינסקי:
 אם בעיית המאקרו של מדינת ישראל היא שיעור ההשתתפות של גברים חרדים בשוק העבודה – אני יכול להשתמש בשירות האזרחי לטובת הדבר הזה, ולכן בנינו תכניות תעסוקתיות
ראובן פינסקי:
     בהמשך, אנחנו מקווים שנגיע לפתוח מסלולים תעסוקתיים גם בתוך משרדי הממשלה
ראובן פינסקי:
 תפקידים שיש להם אופק תעסוקתי משמעותי, ושהם תורמים משמעותית בשירות הציבורי – יקבלו הכשרה מותאמת, כמובן, יתחייבו לשרת שנתיים ואחרי זה ייצאו לשוק העבודה כשהם כבר עם איזה שהוא ניסיון משמעותי, כשיש רווח למקום השירות, למשרת ולפריון העתידי מאותו משרת
ראובן פינסקי:
 אנחנו מושכים כל הזמן לכיוון הזה
ראובן פינסקי:
     במסגרת הקמפיין של הימים האחרונים שעשינו – הצלחנו להוסיף עוד 50 תקנים באיחוד הצלה, במד"א ובמשטרה
ראובן פינסקי:
 אני מגיע עכשיו מאיזה שהוא האקתון שעושים כל גופי הביטחון – איך לייצר עוד סדרה של תפקידים חדשים
ראובן פינסקי:
 לא רק לגברים החרדים; יש שם גם תפקידים משמעותיים לגברים ערבים – עוזרי לוחמי אש בצפון, ועוד
ראובן פינסקי:
      המגמה שלנו, וגם עיקר התקצוב שלנו – התקצוב הוא דיפרנציאלי למשרתים – היא לעודד, כולל את הגוף שמתפעל, שהתקצוב לא יהיה דיפרנציאלי בגין המסלולים הביטחוניים
ראובן פינסקי:
 אנחנו מושכים את העגלה לשם, ומקווים שנביא הרבה תוצאות, בהקשר הזה, בהמשך הדרך
בועז ביסמוט:
שאלת גם לגבי הפיזור
ראובן פינסקי:
פיזור הגילאים או הגיאוגרפי?
עידו בן יצחק:
לא הגיאוגרפי
עידו בן יצחק:
 הוא התייחס לכך – 283 בביטחוניים; 130 במעלות
בועז ביסמוט:
זה תואם את הציפיות שלך?
ראובן פינסקי:
לא
ראובן פינסקי:
 אני רוצה לגדול מאוד במסלול התעסוקתי
ראובן פינסקי:
 אני רוצה לומר שנוצר שיח, בחברה החרדית, על כך שאפשר לעשות שירות משמעותי, להישאר חרדי ממש ולצאת לשוק העבודה עם צעד וחצי קדימה
ראובן פינסקי:
 אנחנו מאמינים שבשנים הקרובות יותר ויותר חבר'ה יבואו לזה
ראובן פינסקי:
 גם צה"ל פיתח תכניות כאלה, כמו קודקוד ואחרות, שהן מאוד משמעותיות בתחום הזה
ראובן פינסקי:
 אגב, תמיד המסלולים של צה"ל יהיו מתועדפים משמעותית על המסלולים שלנו – גם בהקשר של דמי התשמ"ש וגם בהקשר של ההכשרה שהם מקבלים
ראובן פינסקי:
 
 אנחנו חושבים שבעבודה נכונה ובשיווק נכון – אבל רגוע; לא עצבני – בתוך החברה החרדית, אנחנו נוכל להפוך את הנרטיב מאיזו דרך קלה לפטור – לדרך משמעותית; לעשות שירות שהוא משמעותי לגוף שאני משרת בו ולעצמי, ולסייע להשתלב בשוק התעסוקה
ראובן פינסקי:
 אנחנו צריכים לגדול ולשנות דרמטית את האחוזים בין החברתי מפוצל למיניהם לבין המסלולים התעסוקתיים
ראובן פינסקי:
 חד משמעית – זה לא תואם את הציפיות שלי
בועז ביסמוט:
עזוב מספרים; אתה מציג פה מגמה שהיא חיובית, וזה מבורך